***Sister Act*** er en amerikansk musikalsk komedie fra 1992. Regissør var Emile Ardolino, og manus ble skrevet av Joseph Howard. Hovedrollen spilles av Whoopi Goldberg. Suksessen førte til en oppfølger, *Sister Act 2*, som hadde premiere 10. desember 1993 i USA.

Den 10. juni 1993 anla skuespilleren Donna Douglas og Curt Wilson fra Associated Artists Entertainment, Inc. et søksmål mot blant andre Disney, Whoopi Goldberg, Bette Midler, og deres produksjonsselskaper, fordi de påstår at filmen var et plagiat fra en bok *A Nun in the Closet* som ble eid av Douglas og Wilson. Men dommeren fant til fordel for Disney og de andre tiltalte. I november 2011 anla en nonne, Delois Blakely, søksmål hvor hun hevdet at *The Harlem Street Nun,* en selvbiografi hun skrev i 1987, var grunnlaget for *Sister Act*-filmen fra 1992. Hun ønsket erstatning på 1 milliard dollar fra Disney. Men i begynnelsen av februar 2013 avslo høyesterett i New York søksmålet, og Blakely tapte saken.

Sammendrag
----------

I 1968 er Deloris Wilson en ung katolsk skoleelev. I 1992 er den voksne Deloris sanger i Reno, Nevada. En dag blir Deloris vitne til at hennes kjæreste Vince LaRocca henretter en annen person, og Eddie Souther fra politiet plasserer henne i vitnebeskyttelse. Deloris blir sendt til Saint Katherine's Parish, et lite kloster i San Francisco. De gir motvillig med på å gi Deloris husly. Under sin nye identitet «Mary Clarence» sliter Deloris med kloster-livet. En kveld sniker hun seg vekk til en bar, fulgt av de to nonnene Mary Patrick og Mary Robert. De blir oppdaget, og pastor ved klosteret tvinger Deloris til å bli med i kloster-koret. Med sin sang-stemme forvandler Deloris det gamle, slitte koret.

En søndag leder Deloris en messe, med det mye forbedrede koret i en tradisjonell forestilling av Salve Regina. Korets uortodokse opptreden begynner å tiltrekke seg mange flere tilskuere til gudstjenestene deres. Eddie Souther blir irritert fordi Deloris og hennes opptreden havnet på TV i USA, og Vince utlover en dusør på hennes hode. Koret fortsetter å forbløffe besøkende med deres nye sanger, og nonnene tiltrekker seg oppmerksomhet i media for å gjenopplive nabolaget deres. Pastor O'Hara informerer klosteret om at pave Johannes Paul II, etter å ha hørt om korets enorme suksess, kommer til å besøke klosteret deres. 

Deloris forteller pastoren at den kommende rettssak mot Vince, betyr at hun snart kommer til å forlate koret deres. Eddie Souther oppdager en korrupt etterforsker i sin egen avdeling som har gitt opplysninger om Deloris sin beliggenhet videre til Vince. Han skynder seg til San Francisco for å advare Deloris, men hun blir kidnappet av håndlangerne til Vince. De andre nonnene oppdager også den sanne identiteten til Deloris, og de bestemmer seg for å finne henne. De får en helikopterpilot til å fly dem til Reno. Vince beordrer sine menn til å drepe Deloris, men de har ikke lyst til å myrde en nonne. De andre nonnene finner Deloris i det hun stikker av fra Vince og hans menn. Alle sammen blir tatt til fange. 

Men rett før Vince skal skyte Deloris, kommer Eddie Souther for å arrestere Vince og hans menn. Tilbake i San Francisco synger koret, igjen ledet av Deloris, ​​foran et fullt kloster. De mottar en stående ovasjon fra publikum, som inkluderer paven.

Rolleliste
----------

* Whoopi Goldberg som Deloris Van Cartier.
* Maggie Smith som klosterets abbedisse.
* Harvey Keitel som Vince LaRocca.
* Bill Nunn som etterforsker Eddie Souther.
* Mary Wickes som søster Mary Lazarus.
* Kathy Najimy som søster Mary Patrick
* Wendy Makkena som søster Mary Robert.
* Joseph Maher som pastor O'Hara
* Robert Miranda som Joey
* Eugene Greytak som pave Johannes Paul II

Referanser
----------

1. ↑  ; *AlloCiné*; Allociné film-ID: 28351; besøksdato: 13. april 2016.
2. 1 2  ; *Internet Movie Database*; besøksdato: 13. april 2016; IMDb-nummer: tt0105417.
3. 1 2 3 4  ; *Stopklatka*; besøksdato: 13. april 2016.
4. ↑  ; *AlloCiné*; besøksdato: 13. april 2016; AlloCiné person-ID: 28351.
5. ↑  ; *FilmAffinity*; besøksdato: 13. april 2016; FilmAffinity-id: 594406.
6. ↑  ; *Internet Movie Database*; besøksdato: 13. april 2016; IMDb-nummer: tt0105417.
7. 1 2 3 4 5 6 7 8 9 10 11 12 13 14 15  ; besøksdato: 13. april 2016.
8. ↑   (på en) *Box Office Mojo*, Wikidata Q223142,
9. ↑   Box Office Mojo, www.boxofficemojo.com, Box Office Mojo film ID sisteract[Hentet fra Wikidata]
10. ↑   Svensk Filmdatabas, www.sfi.se, SFDb film-ID 17028[Hentet fra Wikidata]
11. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]
12. ↑  The Wrap: Nun sues Disney

Eksterne lenker
---------------

* (en) *Sister Act* på Internet Movie Database Rediger på Wikidata

* (no) *Sister Act* hos Filmfront Rediger på Wikidata

* (sv) *Sister Act* i Svensk Filmdatabas Rediger på Wikidata

* (da) *Sister Act* i Danmark Nationale Filminstitut Rediger på Wikidata

* (en) *Sister Act* på AllMovie Rediger på Wikidata

* (fr) *Sister Act* på Allociné Rediger på Wikidata

* (nl) *Sister Act* på MovieMeter Rediger på Wikidata

* (en) *Sister Act* på Turner Classic Movies Rediger på Wikidata

* (en) *Sister Act* på American Film Institute Rediger på Wikidata

* (en) *Sister Act* på Rotten Tomatoes Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |